text: নার্গিসকে আরো ২/৩ মাস পর্যবেক্ষণে রাখা হবে
  ঢাকা : ৭ ডিসেম্বর, ২০১৬, বুধবার, ৩:৪৬ পূর্বাহ্ণ	আজকের খেলা
  Rajib Rojjob ২০১৬-১০-২৩ ৫:১০ অপরাহ্ণ	জাতীয়, শীর্ষ সংবাদ
  রাজধানীর স্কয়ার হাসপাতালে চিকিৎসাধীন খাদিজা আক্তার নার্গিসকে আরও দুই থেকে তিন মাস অবজারভেশনে রাখা হবে বলে জানিয়েছেন তার ভাই শাহীন আহম্মেদ।
  আজ (রোববার) ২২ অক্টোবর দুপুরে নার্গিসের অবস্থা জানতে চাইলে এ কথা জানান তিনি।
  শাহীন আহম্মেদ জানান, তিনি সকাল সাড়ে ১১টা থেকে দুপুর ১টা পর্যন্ত স্কয়ার হাসপাতালে বোনের কাছে ছিলেন। এ সময় তিনি চিকিৎসকদের সাথে কথা বলেন।
  চিকিৎসকরা তাকে জানিয়েছেন, নার্গিসকে অন্তত আরও দুই থেকে তিন মাস অবজারভেশনে রাখা হবে। তারপর বোঝা যাবে তার অবস্থা কোন পর্যায়ে যাচ্ছে।
  তিনি আরও জানান, নার্গিসকে তুলে হুইল চেয়ারে ঘুরানো হয়েছে। সে শরীরের ভারসাম্য রাখতে পারে না। তাই হুইল চেয়ারে তাকে বেল্ট দিয়ে বেঁধে রাখা হয়। ডাক দিলে তাকিয়ে থাকে। কোনো কথা বলে না। আজ তাকে তরল খাবার খাওয়ানো হয়েছে।
  গত ৩ অক্টোবর বিকেলে সিলেটের এমসি কলেজ ক্যাম্পাসে প্রকাশ্যে খাদিজা আক্তার নার্গিসকে কুপিয়ে জখম করে শাহজালাল বিজ্ঞান ও প্রযুক্তি বিশ্ববিদ্যালয় শাখা ছাত্রলীগের সহ-সম্পাদক বদরুল আলম।